Приложение № 6 (образец)
Проект!

ДОГОВОР ЗА
НАЕМ НА НЕДВИЖИМИ ИМОТИ

Днес, ............20..... г., на основание чл. 13, ал. 6 от ППЗДС и Заповед № ........./.......20...... г. на директора на „Югоизточно държавно предприятие”, гр. Сливен за определяне на лицето, спечелило търга, и наемната цена, се сключи настоящият договор за наем между:
1. Югоизточно държавно предприятие”, ЕИК 201617654, със седалище и адрес на управление: гр. Сливен 8800, ул. „Орешак” № 15А, представлявано от .......................................................... – директор и ........................................................... – главен счетоводител, наричано по - долу за краткост НАЕМОДАТЕЛ,
и
2. ..............................................................................................................................................
(трите имена и ЕГН на физическото лице, адрес)
„.....................................................................................................................”,ЕИК: ..........................,
(за юридическо лице)
със седалище и адрес на управление: .............................................................. .............................................., представлявано от ............................................................. в качеството му на ..............................................., наричан по-долу за краткост НАЕМАТЕЛ, с който страните се споразумяха за следното:

I. ПРЕДМЕТ НА ДОГОВОРА

Чл. 1. Наемодателят предоставя на Наемателя за временно и възмездно ползване на имот – частна държавна собственост, предоставен за управление на „Югоизточно държавно предприятие”, гр. Сливен, „ДГС Бургас”, а именно:
-Поземлен имот с идентификатор №63478.105.6 в землището на с.Русокастро, общ.Камено, обл.Бургас с площ 18.192дка., попадащ в отдел/подотдел: 24/1, 24/и и 24/е,  начин на трайно ползване: Нива, номер по предходен план:105006, съседи: имот №63478.105.3, имот №63478.105.4, имот №63478.105.7 и имот №63478.110.3, трайно предназначение на територията: Горска, находящ се в района на дейност на ТП “Държавно горско стопанство Бургас“.
-Поземлен имот с идентификатор №73211.25.60 в землището на с.Трояново, общ.Камено, обл.Бургас с площ 26.311 дка., попадащ в отдел/подотдел: 12/2 и 13/б, начин на трайно ползване: Друг вид дървопроизводителна гора, номер по предходен план:000353, съседи: имот №73211.18.42 и имот №73211.25.30, трайно предназначение на територията:Горска, находящ се в района на дейност на ТП “Държавно горско стопанство Бургас“.
		-Поземлен имот с идентификатор №23090.19.25 в землището на с.Драганово, общ.Бургас, обл.Бургас с площ 74.239 дка., попадащ в отдел/подотдел: 4/7, начин на трайно ползване:Друг вид недървопроизводителна горска площ, номер по предходен план:000003, съседи: имот №23090.19.56, имот №23090.19.53, имот №23090.19.3, имот №23090.19.55, имот №23090.20.18 и имот №23090.19.2, трайно предназначение на територията:Горска, находящ се в района на дейност на ТП “Държавно горско стопанство Бургас“.
 (2) Наемателят се задължава да ползва описаният в ал. 1 имот съгласно предназначението му, за обработка и поддръжка на площите  за земеделско ползване.
Чл. 2. (1) Настоящият договор не отстъпва и не учредява вещни права върху имота по чл. 1, ал. 1.
(2) Имота, предоставен под наем, не може да се преотдава и да се ползва съвместно по договор с трети лица.
Чл. 3. (1) Наемодателят се задължава да предаде имота на Наемателя за ползване в състояние, което отговаря на целите, за които е нает.
(2) Наемателят е длъжен да провери състоянието на имота и незабавно да съобщи на Наемодателя своите възражения.
(3) Наемодателят не отговаря за недостатъците на имота, които Наемателят е знаел или при обикновено внимание е могъл да узнае при сключването на договора.
(4) Предаването на имота и неговото състояние се удостоверява с приемо - предавателен протокол, неразделна част от настоящия договор. Предаването на имота се извършва от директора на ТП „ДГС Бургас” или упълномощено от него лице.

II. НАЕМНА ЦЕНА, НАЧИН И СРОК НА ПЛАЩАНЕ

Чл. 4. (1) Наемодателят отдава под наем на Наемателя посоченият в чл. 1, ал. 1 имот срещу годишна наемна цена, достигната в тръжната процедура в размер на ............................. (.......................................................................................................) лева без ДДС.
(2) За всяка следваща година наемната цена се актуализира с официално обявения от Националния статистически институт индекс на инфлация. Когато определената по този начин цена е по-ниска от първоначалната, размерът на наема не се променя.
Чл. 5. (1) Първата годишна наемна цена, достигната в тръжната процедура в размер на ............................. лева без ДДС се заплаща при подписването на настоящия договор.
(2) Всяка следваща наемна вноска се заплаща в срок до 30-то число на първия месец от текущата година, за която се дължи.
(3) Плащането се извърша по банков път, по банкова сметка на Наемодателя:
титуляр на сметката: ТП „ДГС Бургас”
IBAN: BG57 RZBB 9155 1004 4876 87, ВIC: RZBBBGSF при банка "РАЙФАЙЗЕНБАНК" ЕАД.
(4) Наемодателят се задължава да издава надлежен документ за получавания наем.

III. СРОК НА ДОГОВОРА

Чл. 6. (1) Настоящият договор се сключва за срок от 5 /пет/ години.
(2) Срокът по ал. 1 започва да тече от датата на подписването на договора за наем.

IV. ПРАВА И ЗАДЪЛЖЕНИЯ НА НАЕМОДАТЕЛЯ

Чл. 7. (1) Наемодателят има следните задължения:
1. да предостави имота в състояние, отговарящо на целите, за които се наема, което се отразява в приемо - предавателния протокол по чл. 3, ал. 4;
2. да осигури свободното ползване на имота.
(2) Наемодателят има следните права:
1. да получава наемната цена в уговорените срокове, както и договорените неустойки при закъснение на плащането;
2. да осъществява текущ контрол по изпълнението на договора във всеки момент от действието му;
3. при констатирани нередности при изпълнение на договора да изиска от Наемателя тяхното отстраняване в 14-дневен срок от констатирането им, за негова сметка, без това да го освобождава от отговорността за нанесените вреди на имота. Констатираните пропуски и нередности се отразяват в констативен протокол, подписан от двете страни; 
4. след изтичането срока на договора да получи имота във вида, в който го е предал;
5. да извършва актуализация на наемната цена съгласно чл. 4, ал. 2.

V. ПРАВА И ЗАДЪЛЖЕНИЯ НА НАЕМАТЕЛЯ

Чл. 8. Наемателят има право да ползва необезпокоявано наетият от него  имот през времето на действие на настоящия договор.
Чл. 9. Наемателят има следните задължения:
1. да плаща определената наемна цена по начина и в сроковете, посочени в чл. 5 от настоящия договор;
2. да заплаща всички разходи, свързани с ползването на имота;
3. да използва наетия  имот само за дейността, посочена в договора, като го поддържа с грижата на добър стопанин;
4. да не извършва дейности по начин , който води до увреждане на почвите, на растителните и животинските видове, както и на техните местообитания;
5. да съобщава незабавно на Наемодателя за вредите и посегателствата на трети лица върху имота.
Чл. 10. Наемателят няма право да пренаема или предоставя за ползване изцяло или частично имота другиму.
Чл. 11. Наемателят е длъжен да предаде имота след изтичане на наемния срок в състоянието, в което му е била предаде, за което се съставя приемо - предавателен протокол.

VI. ПРЕКРАТЯВАНЕ НА ДОГОВОРА

Чл. 12. Действието на настоящия договор се прекратява:
1. с изтичане на срока;
2. по взаимно съгласие, изразено в писмена форма;
3. с едностранно писмено предизвестие от страна на Наемодателя при едно от следните основания:
а) когато наемната вноска за съответната година не е заплатена в срока;
б) поради лошо стопанисване на имота;
в) когато имота се ползва в нарушение на договорените условия;
г) когато по време на изпълнение на договора се установи, че Наемателят е подписал декларация с невярно съдържание;
д) когато се установи представяне на невярна информация от наемателя във връзка с участието в тръжната процедура;
е) когато по време на изпълнение на договора се установи, че поради настъпила промяна Наемателят вече не отговаря на някое от изискванията на Наемодателя;
ж) при неизпълнение, респ. нарушение на което и да е от задълженията по договора от страна на Наемателя.

VII. САНКЦИИ И НЕУСТОЙКИ

Чл. 13. При неизпълнение на задълженията по чл. 5, ал. 2, Наемателят дължи на Наемодателя неустойка в размер на 1% (един процент) върху дължимата наемна вноска за всеки просрочен ден, но не повече от 10 % (десет процента) от стойността на дължимата наемна вноска.
Чл. 14. (1) Наемателят дължи обезщетение за вредите, причинени виновно през време на ползването на  имота.
(2) Наемателят дължи обезщетение за вредите, причинени през време на ползването на имота от негови работници и служители.

VIII. ГАРАНЦИЯ ЗА ИЗПЪЛНЕНИЕ

Чл. 15. (1) Гаранцията за изпълнение на договора е в размер на .................. (........................................) лева, представляваща две наемни вноски, и се заплаща преди сключването му. Същата се освобождава в 14-дневен срок след прекратяване на договора за наем и изплащането на всички дължими суми по него.
(2) Гаранцията за изпълнение се задържа от Наемодателя в случай на неизпълнение на задълженията по договора от страна на Наемателя.
(3) Наемодателят има право да усвои такава част от гаранцията, която покрива отговорността на Наемателя за неизпълнението, включително размера на начислените неустойки и обезщетения.

IX. ДОПЪЛНИТЕЛНИ УСЛОВИЯ

Чл. 16. (1) Всички съобщения между страните, свързани с изпълнението на този договор са валидни, ако са направени в писмена форма и са подписани от тях или от упълномощени представители на Наемодателя и Наемателя.
(2) За дата на съобщението се смята: датата на предаването – при ръчно предаване на съобщението срещу подпис от страните; датата на обратната разписка – при изпращане по пощата; датата на приемането – при изпращане по факс; датата на изпращането на съобщението – при изпращане по електронен път.
(3) Адресите за кореспонденция на страните по договора са:
- за Наемодателя: адрес ........................................................................, тел. ........................., факс ........................................., e-mail: ....................................................
- за Наемателя: адрес ........................................................................, тел. ........................., факс ........................................., e-mail: ....................................................
(4) При промяна на адресите за кореспонденция на страните, посочени в предходната алинея, съответната страна е длъжна да уведоми другата в тридневен срок от възникване на промяната. В противен случай съобщенията се считат за надлежно получени.
Чл. 17. Промяна в банковата сметка на Наемодателя се извършва по силата на уведомително писмо от Наемодателя до Наемателя.
Чл. 18. По време на действие на настоящия договор всички права и задължения на Наемодателя, включително и контрол по изпълнението на договора, ще се осъществяват от директора на ТП „ДГС Бургас”.
Чл. 19. Настоящият договор може да бъде изменян или допълван само по взаимно съгласие на страните, изразено в писмена форма.
Чл. 20. За неуредени в договора въпроси се прилагат разпоредбите на действащото българско законодателство.
Настоящият договор, съдържащ ..... (................) страници се състави и подписа в 4 еднообразни екземпляра – два за Наемодателя, един за Наемателя, и един за службата по вписвания.


НАЕМОДАТЕЛ:	НАЕМАТЕЛ:
Директор: ........................................	.......................................
(......................................)	(......................................)

Гл. счетоводител: .................................................
(..............................................)

